Publication: Magyar Közlöny
Issue: MK-2011-138 (Year: 2011, Number: 138)
Era: contemporary
Section: A választási eljárásról szóló 1997. évi C. törvény (a továbbiakban: Ve.) 130. § (1) bekezdése értelmében: „Az Országos
Paragraph Index: 1714

A választási eljárásról szóló 1997. évi C. törvény (a továbbiakban: Ve.) 130. § (1) bekezdése értelmében: „Az Országos Választási Bizottságnak az aláírásgyûjtõ ív, illetõleg a konkrét kérdés hitelesítésévelkapcsolatosdöntése elleni kifogást a határozat közzétételét követõ tizenöt napon belül lehet – az Alkotmánybírósághoz címezve – az Országos Választási Bizottsághoz benyújtani.” Az indítványozó ennek megfelelõen kifogást nyújtott be az Alkotmánybírósághoz, s kérte az OVBh. megsemmisítését és az OVB új eljárásra utasítását. Álláspontja szerint a kérdés feltevése nem irányult burkolt alkotmánymódosításra, mert azok esetében, akik a kérdés alapján nem rendelkezhetnének termõfölddel, vagy akik a késõbbiek során esetleg örökléssel szereznék meg a termõföldet, a leendõ törvényi rendelkezés által meghatározott idõn belül kötelesek lennének a termõföldjüket elidegeníteni, illetve annak elmaradása esetén a törvényben meghatározott eljárást követni. Véleménye szerint továbbá a kérdés egyértelmû, mert a képzéssel kapcsolatos oktatási jogszabályok pontosan elõírják a képesítés feltételeit.

Source: https://magyarkozlony.hu/hivatalos-lapok/806a42171c3a11baaafbeb6e0d75815f108b05de/dokumentumok/269027a4ef5be6be0981b80563d21242796c2ffa/letoltes